ที่ มท ๐๘๐๓.๓/ว

ถึง สำนักงานส่งเสริมการปกครองท้องถิ่นจังหวัด ทุกจังหวัด

 ด้วยกรมบัญชีกลางแจ้งว่า ตามพระราชบัญญัติวินัยการเงินการคลังของรัฐ พ.ศ. ๒๕๖๑ มาตรา ๗๐ กำหนดให้หน่วยงานของรัฐจัดทำรายงานการเงินประจำปีงบประมาณทั้งเงินงบประมาณ เงินนอกงบประมาณ และเงินอื่นใด รวมถึงการก่อหนี้ ส่งให้สำนักงานการตรวจเงินแผ่นดินเพื่อตรวจสอบและนำส่งกระทรวงการคลังภายในเก้าสิบวันนับแต่วันสิ้นปีงบประมาณ เพื่อให้หน่วยงานมีการจัดทำรายงานการเงินประจำปีงบประมาณ และรายงานทางบัญชีที่เกี่ยวข้องภายในระยะเวลาที่กฎหมายกำหนด จึงขอให้หน่วยงานตรวจสอบการบันทึกข้อมูลทางการเงินและบัญชีจากการปฏิบัติงานในระบบ New GFMIS Thai การบันทึกปรับปรุงบัญชีตามเกณฑ์คงค้าง การประมวลผลค่าเสื่อมราคาของสินทรัพย์ หากพบข้อผิดพลาดให้ดำเนินการบันทึกบัญชีและ/หรือบันทึกปรับปรุงบัญชีให้มีความครบถ้วนถูกต้อง โดยมีแนวทางปฏิบัติตามที่กรมบัญชีกลางกำหนด รายละเอียดปรากฏตามหนังสือกรมบัญชีกลาง ที่ กค ๐๔๑๐.๓/ว ๕๖๗ ลงวันที่ ๒๖ กันยายน ๒๕๖๖

 กรมส่งเสริมการปกครองท้องถิ่น

 ตุลาคม ๒๕๖๖

กองคลัง (กลุ่มงานบัญชี)

โทร. ๐ ๒๒๔๓ ๒๒๒๕ โทรสาร ๐ ๒๒๔๑ ๙๐๒๔

ไปรษณีย์อิเล็กทรอนิกส์ saraban@dla.go.th

ผู้ประสานงาน

นางสาวน้ำอ้อย สัตย์ธรรม ๐๙ ๒๙๗๑ ๐๔๔๓